49. schôdza NR SR - 14.deň - B. popoludní
Dátum: 2026-05-05
Poslanec: Vašečka, Richard 
Druh vystúpenia: Vystúpenie

Ďakujem za slovo, pán predsedajúci. V minulom roku, v roku 2025. Pán kolega, ešte vás preruším, lebo videl som tu pred chvíľou pána Horeckého, ale áno, áno, čiže budeme mať spravodajcu, áno? Áno. Je to dôležité. Nech sa páči. Kým skončím úvodné slovo. Pokračujte kľudne. V roku 2025 sme novelizovali Ústavu Slovenskej republiky a jedna z vecí, na ktorú som hrdý a za ktorú som vďačný aj v spolupráci s kolegami z KDH, je, že do tejto novely sa nám podarilo dostať takú našu dlhodobú agendu, a to je povinný informovaný súhlas rodičov so vzdelávaním, výchovou ich detí v oblasti formovania intímneho života a sexuálneho správania. Ono možno okolo toho bolo dosť veľa emócií, ale v zásade je to vec, ktorá funguje v školstve normálne. Informovaný súhlas, ktorým sa rodičia vyjadrujú k tomu, či súhlasia s niektorými aktivitami, napríklad s exkurziou, s ďalšími vecami. Vychádzalo to z toho, že naozaj niekedy sa rodičia nedozvedeli alebo dozvedeli oveľa neskôr, že sa dialo v tejto oblasti niečo a oni o tom nevedeli. Samozrejme, každý rodič ráta, že na základnej škole na biológii, prírodopise, na občianskej náuke, na etike, na náboženskej výchove sa hovorí o veciach ľudskej sexuality, čistej biologickej zložky, napríklad na tej biológii, alebo z tej spoločenskej alebo vzťahovej na ďalších predmetoch, ale niekedy prichádzajú nejakí aktivisti alebo nejaké vzdelávacie programy a rodičia o tom nevedia. Dôvod, prečo sme to vždy presadzovali, bolo to, že je najdôležitejšie, aby rodičia vedeli, čo ich deti prežívajú, s čím sa stretávajú, aby s nimi mohli o tom komunikovať. Ja ako učiteľ aj otec viem, že úplne najlepšie výsledky to dáva vtedy, keď škola a rodič komunikujú, ale keď komunikujú aj rodičia s deťmi. To znamená, že sa dozvedia, že ich deti napríklad takúto tému preberali v škole a môžu sa primeraným spôsobom o tom rozprávať. Súčasťou toho návrhu zákona, ktorý sme predkladali ešte pred novelou ústavy, ešte v minulom volebnom období, bolo aj to, aby rodičia mali právo, aby dostali tie materiály, lebo je to pomôcka aj pre tých rodičov pri komunikácii s tými deťmi. Nám sa tesne nepodarilo dostať túto novelu do školského zákona, ale podaril sa o level vyšší zásah, a to, že sa z toho stal ústavný princíp. No a týmto návrhom zákona vlastne robíme len jednu vec, že to, čo máme už v ústave, čiže v tej najvyššej norme, tak chceme, aby sa premietlo do školského zákona, teda do zákonnej nižšej normy, aby to, čo vyžaduje ústava, aby sa proporčne premietlo do školského zákona. A pretože máme takú paradoxnú situáciu, že momentálne je ústavná formulácia užšia a prísnejšia ako školský zákon. Samozrejme, ideálne by bolo, aby s takouto iniciatívou prišiel minister školstva, ale zatiaľ s ňou neprišiel, napriek tomu, že teda už ústava nejaký ten piatok platí. Takže teraz s tým prichádzame my. Samozrejme, ak nám kolegovia z koalície povedia, že oni to idú dať a že to bude, tak bez pochyby my radi ustúpime, keďže vieme, ako to chodí v koalícii, v opozícii. Ja som vždy rád, keď sa inšpirujeme na vzťahom, a ten, kto má moc, má väčšinu, má 76 plus, tak to presadí tieto dobré veci, tak nech sa stane aj teraz tak, ale pokiaľ nie, tak my budeme teda žiadať Národnú radu, aby tento návrh podporila. Ak by tam boli nejaké pripomienky, tak samozrejme na to máme teda ďalší legislatívny proces, ale hovorím, vychádzame z platného znenia ústavy, teda najvyššej právnej normy a chceme, aby sa to pretavilo do školského zákona. Ja už pozdravujem aj pána spravodajcu, v spolupráci s ktorým sa nám aj tá iniciatíva vlastne podarila. Tá ústavná iniciatíva sa podarila. Zatiaľ za mňa všetko. Ďakujem. Pán poslanec Horecký je